ОСНОВНО УЧИЛИЩЕ „ ВАСИЛ ЛЕВСКИ “

 гр. БЕЛЕНЕ

**УТВЪРЖДАВАМ**: ………………………

 / Румяна Богданова – директор /

 *Заповед № РД 15 –176./10 .09.2021г.*

**ПРОГРАМА ЗА ПРЕВЕНЦИЯ НА РАННОТО НАПУСКАНЕ НА УЧИЛИЩЕ**

*Програмата е създаден на основание чл. 263, ал. 1, т. 8 от Закона за предучилищното и училищното образование и е приета от Педагогическия съвет на проведено заседание на дата 10. 09. 2021г.*

Настоящата програма е в съответствие с целите, залегнали в националните политики по превенция на ранното напускане на образователната система и комплекса от мерки на правителството в областта на образованието и социално-икономическото развитие.

 ВСтратегията за намаляване дела на преждевременно напусналите образователната система, преждевременното напускане на училище е дефинирано като сложно явление, което оказва сериозно влияние върху индивидуалните съдби на пряко засегнатите и благосъстоянието на техните семейства, върху възможностите за развитие на техните общности и върху цялостното социално-икономическо развитие на една страна в средносрочен и дългосрочен план. Превенцията и преодоляването на проблема изисква интегрирана политика и ангажираност на всички сектори и институции, свързани с образованието и с личностното и професионалното развитие на децата и младите хора в България. Необходими са широкообхватни мерки, насочени към осигуряване на: успешен преход между различните степени на образование, гъвкави и успешни възможности за преждевременно напусналите да продължат обучението си в системата на училищното образование с цел придобиване на ключови компетентности, разнообразни форми на обучение, признаване и валидиране на резултати от неформално обучение и информално учене, добра координация между институциите от няколко различни сектора на всяко ниво на управление – национално, регионално, местно и училищно. Един от факторите за преждевременно напускане на образователната система наложи въвеждането на единен Механизъм за противодействие на училищния тормоз, който има за цел да подпомогне училищата в усилията им за справяне с това явление.

При изготвянето на програмата се отчитат:

1. Ролята на цялата система от участници и взаимоотношенията помежду им, като се признава ролята на всяка от заинтересованите страни;

2. Сътрудничество в образователните институции за насърчаване на позитивната училищна култура, работата в екип в рамките на училищната общност;

3. Координираните мерки на всички нива;

4. Проследяване на напредъка на ниво училище.

 Настоящата Програма конкретизира изброените стратегическите и нормативни документи в три основни направления:

 1. **Превенция на преждевременното напускане на училище в ОУ „ В. Левски “** чрез:

 - анализ на причините, водещи до отпадане от училище и напускане на образователната система;

 - идентифициране на рисковите фактори за преждевременното напускане на училище с оглед ограничаване на последиците от тях;

 - плануване на политики и мерки за преодоляване на рисковите фактори от отпадане.

 **2. Интервенция срещу преждевременното напускане на училище** чрез:

 2.1. Повишаване участието и ангажираността на родителите;

 2.2. Утвърждаване на индивидуалното и групово наставничество.

 **3. Политики за компенсиране на ефекта от преждевременното напускане на училище:**

 - Създаване на подходящи условия за реинтегриране в образователната система на преждевременно напусналите я;

 - завръщане на преждевременно напусналите училище към формалната система на образование и обучение чрез използването на различни форми на обучение: дневна, индивидуална и самостоятелна;

 - участие на преждевременно напусналите училище в курсове за ограмотяване, допринасящи за социална интеграция и включване в пазара на труда;

 - популяризиране на възможностите за учене в клубове, библиотеки, читалища, младежки информационно-консултантски центрове, регионални и местни центрове;

 - създаване на възможности за самостоятелно учене с цел признаване на резултати;

 - включване в дистанциооно обучение;

 - обучението по предприемачество.

**ПРИЧИНИ ЗА ОТПАДАНЕ ОТ УЧИЛИЩЕ:**

 Причините за преждевременното напускане на училище могат да бъдат класифицирани в няколко основни категории.

1. Икономически причини;

2. Социални причини;

3. Образователни причини;

4. Етнокултурни причини;

5. Институционални причини;

6. Причини, свързани със здравния статус.

 ОУ „ Васил Левски “ – гр. Белене е едно от училищата в България, в което няма отпаднали ученици. Ежегодният статистически задълбочен анализ на превантивните дейности, които съпътстват целогодишната работа на училището показва, че това се дължи най-вече на последователната политика на образователната институция в посока реализиране на дейности, залегнали в Стратегията й за развитие, подчинени на принципите за:

- **всеобхватност на дейностите** – осъществяване на дейности по превенция на тормоза и насилието, както и дейности за мотивация и преодоляване на проблемното поведение, които са израз на общата воля и на координираните усилия на всички участници в образователния процес;

- **публичност и прозрачност на цялостната политика -** чрез интернет страницата на училището и партньорството с медиите, документиране на проблемните и рискови ситуации и добрите практики;

- **обратна връзка** с институции, родители, обществен възпитател, класни ръководители, ученици и учители;

- **приемственост** – чрез съхраняване на традициите и недопускане да се забрави доброто старо, равнопоставеност на всички приоритети в развитието на образователната институция;

- **идентифициране на рисковите фактори** – доклад анализи на обществен възпитател и класни ръководители**.**

 Политиките и мерките, които ОУ „ В. Левски “ предприема за преодоляване на причините за отпадане са подчинени на националните, областни и общински стратегически мерки като се отчита спецификата на образователната институция и нуждите от подкрепа на всяко дете.

 Политики и мерки в ОУ „ В. Левски “, произтичащи от възможни ситуации:

 **Семейни и социални причини:**

1. *Възможно е нежелание на родителите* детето да ходи на училище поради страх от социална изолация, невъзможност за адаптиране към останалите ученици, по-ниска самооценка, невъзможност за прибиране в населеното място – загубване на детето.

*Мерки*: - Силна мотивация чрез редица дейности за приобщаване на децата от селата, децата със специални образователни потребности, както и изоставени от семейства, заминали в чужбина.

2. *Трудова миграция на родителите*. Напускане на единия или и двамата родители на страната поради невъзможност за издръжка на семейството и търсене на работа в чужбина. Оставяне на детето на грижите на баби и дядовци, които нямат същия авторитет и изпадат в безсилие за справяне с трудната социална обстановка и новите модели на поведение на децата.

*Мерки:* Ежеседмични контакти, а при нужда и ежедневни с попечителите на изоставените деца, търсене на съдействие от отдел „Закрила на детето“, при необходимост и прояви на противообществени прояви на тези деца – Детска педагогическа стая.

3. *Липса на грижи* от страна на изоставени деца за по-малките братя и сестрички, както и за болни членове на семейството;

*Мерки:* Оказване на социална помощ – чрез дарения, грижи за изхранването на тези деца от фирмата – доставчик на закуски и обяд, както и получаване на социални стипендии;

4. *Недостатъчна образованост на родителите* и липса или занижен контрол върху цялостното развитие на детето.

*Мерки:* Мотивиране и приобщаване на тези деца за посещаване целодневната форма на организация в училище; търсене на непрекъснати разширени срещи с тези родители с ръководство, класни ръководители, обществен възпитател и мотивиране и приобщаване към училищната общност.

5. *Чести конфликти между агресивни родители* – побой, домашно насилие, развод, посегателство от страна на нови партньори на един от двамата родители.

*Мерки:* В най-честите случаи училището се превръща в единствено защитено място за детето и класният ръководител поема грижите за детето в образователната инститция.

6. *Преждевременно напускане на училище поради ранни бракове и раждане*.

*Мерки*: Осигуряване на непрекъснати форми за информираност на тийнейджърите за сексуалното им развитие, залягане в тематичните разпределения на актуални за младежкото развитие теми; осигуряване на възможност за продължаването на прекъсналите училище в самостоятелна форма на обучение.

 **Други по- важни мерки и дейности, залегнали в комплексния план за достигане на стратегическите цели, свързани с превенцията от отпадане са:**

* УПРАВЛЕНИЕ НА ИНФОРМАЦИЯТА за преждевременно напусналите училище.

Изготвяне на база данни от класните ръководители, в чиито класове има ученици от рискови групи /съобразно различните причини от отпадане/;

* Координиране действията на класните ръководители с тези на педагогическия

съветник и училищното ръководство;

* Утвърждаването на ОУ „ В. Левски “ като средищно училище и в тази връзка ПРИЕМАНЕ на учениците от закритите училища на територията на Община Белене;
* КВАЛИФИКАЦИЯ на педагогическите специалисти в посока управление на конфликти, справяне с агресията и насилието и превръщането му в педагогически консултант;
* Реализирането на конкретни дейности за постигане целите на училищната програма;
* Дейности за усвояването на българския книжовен език и повишаване на грамотността;
* Създаване на условия за включване на ученика в група за повишаване на социалните умения за общуване и решаване на конфликти;
* Насочване на детето и ученика към занимания, съобразени с неговите потребности;
* Участие на ученика в дейности в полза на паралелката или училището;
* Други дейности, определени с правилника за дейността на институцията;
* Изграждане на широко публично доверие и подкрепа за политиките за превенция и

намаляване на преждевременното напускане на училище;

* Поставяне на ученика в АКТИВНА ПОЗИЦИЯ по отношения на усвояването на нови

знания и практическа приложимост на преподавания материал;

* Превръщането на училището в ПРИЯТНО И ЖЕЛАНО МЯСТО за учениците чрез

използване на ИНОВАТИВНИ педагогични методи и форми за предаване, преподаване и научаване на учебни знания и осигуряване на подходяща интерактивна среда в нови модели на класни стаи и места за извънучебни занимания;

* Извършване на ефективна ДИФЕРЕНЦИРАНА работа с учениците с намалена

успеваемост;

* Изграждане на съдържателен и многообразен учебно-възпитателен процес.

Осъществяване оптимално ниво на вътрешна мотивация у учениците чрез ЦЕЛЕНАСОЧЕНА ОБРАЗОВАТЕЛНО-ВЪЗПИТАТЕЛНА РАБОТА, свързана с училищни и извънучилищни мероприятия и дейности;

* Провеждане на дискусии с ученици по предложените от тях теми, засягащи актуален проблем;
* Възлагане на отговорни индивидуални задачи на учениците, за да се почувстват значими в собствените си очи и в очите на околните, за да се мотивират и успяват;
* Приобщаването им към общочовешките ценности и подготовката им за пълноценен живот в съвременните обществено-икономически условия;
* ЗДРАВНО ОБРАЗОВАНИЕ И ВЪЗПИТАНИЕ – инструктаж за противоепидемичните мерки и тяхното стриктно спазване на територията на училището и извън него; здравни лекции и беседи;
* Спазване на Координационния механизъм за деца в риск. Включване на местните власти и социалните партньори като равноправни участници в такъв координационен механизъм;

• Формиране на екипи за разработване на дейностите по превенция от отпадане и залагането им в комплексната ПЛАНИРАЩА И ОТЧЕТНА ДОКУМЕНТАЦИЯ.

 Провеждат се и редица други дейности, довели в годините до утвърждаването на училището като институция която работи с грижа за всеки ученик!

 Изготвили: Ст. Свиленска и Р. Минчева